Naziv dokumenta: **Program za mlade Grada Labina: prepoznavanje i rangiranje ključnih problema u zajednici**

Područje djelovanja za mlade: **Društveno uključivanje**

Svrha dokumenta: Prepoznati i rangirati ključne probleme u području, priprema za rad u radnim skupinama.

**Opći cilj djelovanja za mlade u području društvenog uključivanja mladih**: Promicanje međusobne solidarnosti između društva i mladih i poboljšanje pristupa i punog sudjelovanja mladih u društvu!

Ciljevi djelovanja za mlade:

1. spriječiti siromaštvo i društvenu isključenost među grupama mladih, posebno mladih s teškoćama (mladi s manje mogućnosti, bilo da se radi o socijalnim, ekonomskim ili zdravstvenim teškoćama)
2. **prekinuti međugeneracijski prijenos siromaštva, mobilizirajući sve osobe uključene u njihov život** (roditelje, učenike, socijalne radnike, zdravstvene radnike, osobe koje rade s mladima, mlade, policiju, pravosuđe..).

Izazovi:Lokalna zajednica treba pokazati solidarnost prema mladim ljudima, naročito mladima s teškoćama. Smanjiti rizik od siromaštva za mlade i prekinuti međugeneracijski prijenos siromaštva i društvenog isključivanja.

Ključni dionici:

1. **Javne ustanove čija je djelatnost socijalna skrb, humanitarna djelatnost i unaprjeđenje ljudskih prava:** npr. centri za socijalnu skrb, domovi za smještaj nezbrinute napuštene djece i mladih, skloništa za mlade, zajednice za mlade bez odgovarajuće roditeljske skrbi i sl., čiji osnivači su organi državne uprave (pri ministarstvima) ili jedinice lokalne/područne samouprave; organizacije i programi koji se osnivaju i pokreću radi zadovoljavanja stambenih potreba mladih, poput stambenih zadruga, poticajne stanogradnje (izgradnje “državnih/gradskih stanova za mlade samce i mlade obitelji”); organizacije i programi kojima se zadovoljavaju potrebe organiziranog stanovanja mladih radi osiguravanja jednakog pristupa obrazovanju, za potrebe mladih koji se školuju (domovi za učenike iIi studente) i sl.
2. **Organizacije civilnog društva čija djelatnost je socijalna skrb, humanitarna djelatnost i unaprjeđenje ljudskih prava:** npr. Crveni križ, razne udruge i zaklade iz ovoga područja i sl.; organizacije civilnog društva koje pružaju privremeni smještaj mladima (skloništa, dnevni boravak...)
3. **Privatne ekonomske organizacije (tvrtke, obrti):** socijalno odgovorno gospodarstvo (tvrtke koje ulažu u potrebe zajednice), u bilo kojem obimu i obliku (kroz ulaganja u obliku donacija, natječaja, stipendiranja i drugih oblika aktivnosti kojima se unaprjeđuje društvena uključenost mladih)
4. **Druge organizacije i modeli koji unaprjeđuju ove potrebe:** klubovi/centri za mlade, skloništa za mlade, zajednice za mlade bez adekvatne roditeljske skrbi; projekti i mreže poput Zdravi grad Labin

Kako?:

1. **Međusektorskom suradnjom kontinuiranim dijalogom**
2. **Aktivnim uključivanjem mladih u donošenje odluka na svim razinama**,npr. konzultacijama s mladima o svim odlukama, suradničkim učenjem, programima i aktivnostima “mladih za mlade” (centri za mlade), uključiti mlade u socijalnu politiku.

**Vidljivi problemi/ mogućnosti:**

|  |  |  |
| --- | --- | --- |
| **Problemi/prednosti** | **Mogućnosti** | **Ključni dionici** |
| 1. **Dobri programi:** *Labin* - *zdravi grad*, bogat program koji obuhvaća rad s mladima, posebno na prevenciji rizičnog ponašanja; model Gradskog vijeća mladih u koji su uključeni učenici osnovnih i srednjih škola, omogućava dobru platformu za smanjenje društvene isključenosti mladih**;** Vijeće za komunalnu prevenciju – Stručni tim za mlade, rješavanje konkretnih problema 2. **nije vidljiv prekid prijenosa društvene isključenosti**, rizične skupine su mladi koji se ne obrazuju kao i nezaposleni mladi (450 korisnika socijalnog programa, od čega jepravo na školski pribor ostvarilo 51 učenik (10%) srednjoškolske dobi, pravo na naknadu za podmirenje troškova stanovanja ostvaruju obitelji u kojima je 22 učenika srednjoškolske dobi) 3. nema programa za mlade izvan srednjoškolskog obrazovanja, posebno rizična skupina mladih nezaposlenih s nezavršenom i trogodišnjom srednjom školom (NEET), mlade obitelji, nezaposlene mlade, studente 4. **ne postoje suradnički programi** u kojima se promiče solidarnost među vršnjacima i međugeneracijska solidarnost (1 projekt?), nema mjera za prekid međugeneracijskog siromaštva (prevencija prijenosa međugeneracijskog siromaštva) 5. **nedovoljno korištenje EU fondova i programa** za financiranje programa za sprječavanje društvene isključenosti (aktivan Crveni križ, Srednja škola M.B. na preventivnim programima i udruga za mlade Alfa Albona) 6. nedovoljno korištenje drugih izvora financiranja osim grada | - snažnije informirati i uključivati sve ključne dionike; brošure i medijske kampanje za senzibilizaciju na problem društvene isključenosti mladih, koristiti kvalitetnu postojeću strukturu  - objediniti programe kojima je cilj smanjenje društvene isključenosti, radi veće vidljivosti – povezati rad Crvenog križa i udruga čija je djelatnost smanjenje društvene isključenosti i humanitarni rad, uključiti mlade s manje mogućnosti u programe socijalnog poduzetništva i mjere zapošljavanja (HZZ i Grad, LAG)  - jačati ulogu volonterskog rada, jačati informiranost i educirati članove organizacija civilnog društva o volonterskom radu, kao mogućnosti za uključivanje mladih i stjecanje kompetencija za brže uključivanje  - osnažiti solidarnost i međugeneracijsku solidarnost s mladima s manje mogućnosti (mladi iz obitelji u potrebi, s bolesnim članom, mladi s poremećajima u ponašanju, nezaposlenim roditeljima i sl.)  - umrežavanje organizacija civilnog društva u provedbi socijalnih programa i korištenju EU fondova i programa  - koristiti postojeće resurse kao platformu za društveno uključivanje mladih s manje mogućnosti, kroz volonterske programe i razvoj socijalnog poduzetništva i slično  - Izraditi program stambenog zbrinjavanja mladih i omogućavanja osamostaljivanja (kriterijima za dodjelu stanova POS-a ili gradskih stanova, posebne liste za mlade) | 1., 2., 3., 4. |

|  |  |  |
| --- | --- | --- |
| **Što?** Konkretni problemi u području **društvenog uključivanja mladih**, istaknite probleme iz Vaše perspektive:  1.  2. | **Kako?** Mogućnosti? Vaši prijedlozi za rješavanje problema:  1.  2. | **Tko?** Dionici – tko mora biti uključen? |
| U unaprjeđenju ovog područja mogu sudjelovati svi dionici, dijalogom i suradnjom, zajedničkim programima i aktivnostima koji stvaraju Više mogućnosti za mlade i promiču međusobnu solidarnost između društva i mladih.  Vi predstavljate osobu/organizaciju? (Kontakti: ime i prezime, telefon, e-mail adresa)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |